kardosdrur/scandi-wiki huggingface dataset:
Hong Kong Tennis Open 2016

Hong Kong Tennis Open 2016 var en tennisturnering, der af sponsorhensyn afvikledes under navnet Prudential Hong Kong Tennis Open, og som blev spillet udendørs på hardcourt-baner af typen Plexipave i Victoria Park Tennis Stadium i Hongkong i perioden 8. - 16. oktober 2016. Det var den tredje udgave af Hong Kong Tennis Open, og turneringen var en del af WTA Tour 2016, hvor den tilhørte kategorien WTA International.

Singleturneringen blev vundet af Caroline Wozniacki, som dermed vandt sin 25. titel på WTA Tour og den anden titel i 2016. I finalen vandt danskeren med 6-1, 6-7, 6-2 over Kristina Mladenovic, som var i den tredje WTA-finale i sin karriere, men som efter turneringen fortsat ikke havde vundet en WTA-turnering. Doubletitlen gik til de taiwanesiske søstre Chan Hao-Ching og Chan Yung-Jan, som i finalen besejrede Naomi Braoady og Heather Watson med 6-3, 6-1.

Præmier 

Den samlede præmiesum for turneringen androg $ 226.750 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 32 spillere, der fordeler sig på:
 23 direkte kvalificerede spillere i form af deres placering på WTA's verdensrangliste pr. 29. august 2016 (seks uger før turneringens start).
 3 spillere, der havde modtaget et wildcard.
 6 spillere fra kvalifikationsturneringen.

Kvalifikation 

Kvalifikationen havde deltagelse af 24 spillere, der spillede om de sidste seks ledige pladser i hovedturneringen.

Damedouble 

Damedoubleturneringen havde deltagelse af 16 par, der fordelte sig på:
 14 direkte kvalificerede par i form af deres placering på WTA's verdensrangliste.
 2 par, der havde modtaget et wildcard.

Eksterne henvisninger 
 Hong Kong Tennis Open

Noter 

2016
WTA Tour 2016
Jéssica Quintino

Jessica Da Silva Quintino (født 17. april 1991 i São Paulo) er en kvindelig brasiliansk håndboldspiller, der spiller for rumænske HC Dunărea Brăila. Hun kom til klubben i 2016. Hun har tidligere spillet for de polske klubber Vistal Gdynia og MKS Lublin og danske Odense Håndbold.

Hun fik debut på det brasilianske landshold i 2012.

Hun var med til at vinde den danske liga, Damehåndboldligaen, i 2021 med Odense Håndbold.

Referencer

Eksterne henvisninger 
 

Personer fra São Paulo
Håndboldspillere fra HC Odense
Håndboldspillere fra Odense Håndbold
Håndboldspillere fra Brasilien
Håndboldspillere fra MKS Lublin
Håndboldspillere ved sommer-OL 2012
Håndboldspillere ved sommer-OL 2016
Hong Kong Tennis Open 2015

Hong Kong Tennis Open 2015 var en tennisturnering, der blev spillet udendørs på hardcourt-baner af typen Plexipave i Victoria Park Tennis Stadium i Hongkong i perioden 10. - 18. oktober 2015. Det var den anden udgave af Hong Kong Tennis Open, og turneringen var en del af WTA Tour 2015, hvor den tilhørte kategorien WTA International.

Præmier 

Den samlede præmiesum for turneringen androg $ 226.750 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 32 spillere, der fordelte sig på:
 21 direkte kvalificerede spillere i form af deres placering på WTA's verdensrangliste pr. 31. august 2015 (seks uger før turneringens start).
 3 spillere, der havde modtaget et wildcard.
 8 spillere fra kvalifikationsturneringen, heraf 2 lucky losere.

Kvalifikation 

Kvalifikationen havde deltagelse af 24 spillere, der spillede om de sidste seks ledige pladser i hovedturneringen.

Damedouble 

Damedoubleturneringen havde deltagelse af 16 par, der fordelte sig på:
 14 direkte kvalificerede par i form af deres placering på WTA's verdensrangliste.
 2 par, der havde modtaget et wildcard.

Eksterne henvisninger 
 Hong Kong Tennis Open  
 WTA - Hong Kong Tennis Open 2015

Noter 

2015
WTA Tour 2015
Hong Kong Tennis Open 2014

Hong Kong Tennis Open 2014 var en tennisturnering, der blev spillet udendørs på hardcourt-baner af typen Plexipave i Victoria Park Tennis Stadium i Hongkong i perioden 6. - 14. september 2014. Det var den første udgave af Hong Kong Tennis Open, og turneringen var en del af WTA Tour 2014, hvor den tilhørte kategorien WTA International.

Præmier 

Den samlede præmiesum for turneringen androg $ 226.750 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 32 spillere, der fordelte sig på:
 24 direkte kvalificerede spillere i form af deres placering på WTA's verdensrangliste pr. 28. juli 2014 (seks uger før turneringens start).
 3 spillere, der havde modtaget et wildcard.
 5 spillere fra kvalifikationsturneringen, heraf 1 lucky loser.

Kvalifikation 

Kvalifikationen havde deltagelse af 32 spillere, der spillede om de sidste fire ledige pladser i hovedturneringen.

Damedouble 

Damedoubleturneringen havde deltagelse af 16 par, der fordelte sig på:
 14 direkte kvalificerede par i form af deres placering på WTA's verdensrangliste.
 2 par, der havde modtaget et wildcard.

Eksterne henvisninger 
 Hong Kong Tennis Open  
 WTA - Hong Kong Tennis Open 2014

Noter 

2014
WTA Tour 2014
George Alexander Macfarren

George Alexander Macfarren (født 2. marts 1813 i London, død 31. oktober 1887 sammesteds) var en engelsk komponist og  musiker. Han var bror til Walter Cecil Macfarren.

Macfarren virkede trods sluttelig fuldstændig blindhed som lærer ved Royal Academy of Music 1834—1875, derefter tillige ved Cambridge-universitetet. Macfarren, der tog doktorgraden i musik og blev direktør for musikakademiet, har skrevet 9 symfonier, og en række operaer, oratorier, kantater, korsange (Anthems) etc. samt nogen kammermusik, hvilket alt dog ikke er nået uden for hans fædreland, ligesom han er bleven bekendt og anset for sine udgaver af gammel klassisk musik (Purcell og Händel) og for sine lærebøger i musikteori og -historie.

Udvalgte værker  

 Symfoni nr. 1 (i C-dur) (1828-1830) - for orkester
 Symfoni nr. 2 (i D-mol) (1831) - for orkester
 Symfoni nr. 3 (i E-mol) (1832) - for orkester
 Symfoni nr. 4 (i F-mol) (1833) - for orkester
 Symfoni nr. 5 (i A-mol) (1833) - for orkester
 Symfoni nr. 6 (i H-dur) (1836) - for orkester
 Symfoni nr. 7 (i C-mol) (1839-1840, Rev. 1845) - for orkester
 Symfoni nr. 8 (i D-dur) (1845) - for orkester
 Symfoni nr. 9 (i E-mol) (1874) - for orkester 
 Klaverkoncert (i C-mol) - for klaver og orkester
 "Romeo og Julie" (1836) (overture) - for orkester

Kilder 

  

Komponister fra England
Professorer fra Storbritannien
Ansatte ved University of Cambridge
Briter i 1800-tallet
Personer fra London
Andreas Peter Thomsen

Andreas Peter Thomsen (født 21. oktober 1781 i København, død 23. maj 1860 sammesteds) var en dansk jurist. Han var far til Christian Albert Frederich Thomsen. 

Thomsen blev privat dimitteret til universitetet 1798, juridisk kandidat 1808, underkancellist i danske Kancelli 1810, protokolsekretær i Højesteret 1813 og udnævntes 1816 til surnumerær assessor i Landsover- samt Hof- og Stadsretten, hvor han 1818 blev virkelig assessor og snart vandt anerkendelse for sin dygtighed og nøje kendskab til rettens forskelligartede forretninger. Efter at han gentagne gange i længere perioder havde været konstitueret som rettens justitiarius, beskikkedes han 1838 til definitivt at beklæde denne stilling, i hvilken han derefter virkede indtil 1854, da han på grund af nedbrudt helbred afskedigedes. Fra 1838 var han tillige medlem af justitsdirektionen for Tallotteriet indtil dettes ophævelse 1851. I 1828 blev han justitsråd, 1836 etatsråd og 1852 konferensråd.

Kilder 

  

Dommere fra Danmark
Konferensråder fra Danmark
Danskere i 1700-tallet
Danskere i 1800-tallet
Personer fra København
Kristian Sandfeld

Kristian Sandfeld (født 17. januar 1873 i Vejle, død 22. oktober 1942) var en dansk sprogforsker.

Student i 1891, cand. mag. i 1898, Dr. phil i 1900. Ansattes i 1905 ved Københavns Universitet som docent i romanske sprog og udnævntes i 1914 til professor; s. A. blev han optaget i Videnskabernes Selskab. Sandfeld var en fremragende repræsentant for romansk sprogvidenskab; han dyrkede alle de romanske sprog, ganske særlig rumænsk, og studiet af dette sprog førte ham ind i den såkaldte balkan filologi, hvorved han også kom til at sysselsætte sig med albansk, nygræsk, slavisk osv. Det må tilføjes, at han tillige i udstrakt grad dyrkede dansk filologi, ligesom han havde et omfattende kendskab til alle spørgsmål vedrørende almen sprogvidenskab. Af hans Arbejder, der alle viser en skarpsindig iagttagelsesevne, og en intim forståelse af særlig syntaktiske fænomener, skal fremhæves: Rumænske Studier, I, Infinitiv i Rumænsk og Balkansprogene (Doktordisputats, 1900), Bisætningerne i moderne Fransk (1909), Sprogvidenskaben (1913, 2. udgave 1923; også i uddrag på tysk), desuden forfattede han yderst omhyggelige ordbøger, med sproghistorisk oversigt, til nogle ældre danske tekster: Philippe de Commines Memoirer (1919) og Herman Weigeres Rævebog (1923).

Kilder 

 

Filologer fra Danmark
Personer fra Vejle
Walter Cecil Macfarren

Walter Cecil Macfarren (født 28. august 1826 i London, død 2. september 1905 sammesteds) var en engelsk musiker. Han var bror til George Alexander Macfarren.

Macfarren komponerede kor- og kammermusikværker og udgav ligesom sin bror klassikerne (Mozart, Beethoven).

Kilder 

 

Komponister fra England
Briter i 1800-tallet
Personer fra London
Slavofil

En slavofil (andet led af græsk φίλος (fílos): elsket, venskabelig; ven) er en person som interesserer sig for eller vil fremme slavisk sprog og kultur.

Den slavofile bevægelse
De slavofile var også en  intellektuel bevægelse i 1800-tallets Rusland, som ønskede, at Det Russiske Kejserrige burde udvikles ud fra værdier og institutioner fra dets tidlige historie. De slavofile var kritiske overfor vesteuropæisk kultur og dens indflydelse på Rusland. Den slavofile bevægelse udviklede sig i 1830-tallet i Moskva og blandt de vigtigste tidlige bidragsydere var poeten Aleksej Khomjakov og filosofen Ivan Kirejevskij. Bevægelsen havde stor indflydelse på russisk kultur og en vis politisk indflydelse.

Se også
 Frankofil (Wikitionary)
 Anglofil (Wikitionary)

Eksterne henvisninger 
 En tolkning af den slavofile bevægelse (engelsk)

Ruslands historie
August Boye

August Hedegaard Boye (født 15. januar 1993) er en dansk fodboldspiller, der har spillet for B93.

Hans foretrukne plads er enten på den højre wingback, defensive midtbane eller som venstre kant.

Karriere 
Han har tidligere spillet i Århusklubberne Brabrand IF og Skovbakken IK. Han spillede som ungdomsspiller i Skødstrup og i Skovbakken, men skiftede som seniorspiller til Brabrand IF, hvor han var en del af førsteholdet.

Referencer

Eksterne henvisninger 

Fodboldspillere fra Danmark
Fodboldspillere fra Brabrand IF
Fodboldspillere fra B.93
Tholen

Tholen () er en kommune og en by og halvø i den sydlige provins Zeeland i Nederlandene.

Kommunen består af to halvøer, som tidligere var øer. Disse adskilles af bugten Krabbenkreek som tidligere var et sund. Til kommunen hører udover bebyggelsen Tholen også bebyggelserne Anna Jacobapolder, De Sluis, Oud-Vossemeer, Poortvliet, Scherpenisse, Sint Annaland, Sint Maartensdijk (rådhus), Sint-Philipsland og Stavenisse. Navnet Tholen kommer af skatten (nederlandsk:de tol) som tidligere blev opkrævet her for trafik på Eendracht og Striene. Eendracht var en sidegren af floden Schelde, men er i dag en del af Schelde-Rijnkanalen.

Rigsvej A58 er hovedtrafikåren til Tholen over land, videre er øen i sydlig retning forbundet med Zuid-Beveland via Oesterdæmningen. Krabbenkreekdæmningen (amtsvej N656) forbinder Tholen med Sint-Philipsland. Schelde-Rijnkanalen ligger øst for øen mens Volkerak ligger på dens nordside.

I 1971 blev kommunerne Oud-Vossemeer, Poortvliet, Scherpenisse, Sint Annaland, Sint Maartensdijk og Stavenisse forenet med Tholen, mens Sint-Philipsland blev lagt under Tholen i 1995.

Kommunevåbenet 
Efter sammenlægningen med de andre kommuner blev det eksisterende kommunevåben beholdt. Ved et Kongelig dekret af 2. marts 1973 blev dette fastslået og ikke forandret efter seneste sammenlægning med Sint-Philipsland.

Våbnet har en sort rand med en sølvfarvet tværbjælke og kronet med en gylden krone med fem blade. Selve våbenskjoldet har en gulfarvet bund og er delt i to hoveddele: øverst et firedelt felt, under dette et halvcirkelformet.
øverste del:
øvre venstre og nedre højre felt er identiske, med en rød løve som har azur blå tunge og klør.
øvre højre og nedre venstre felt er også identiske, med en sort løve med rød tunge og klør.
nedre del:
en sort og sølvfarvet kogge for fulde sejl, med boven mod venstre. Sejl og vimpler er røde.

Kommuneflaget 
Kommunens flag var oprindelig flaget for byen Tholen. Første gang, det nævnes i en skriftlig kilde, er i Cronijk van Zeeland (Zeelands kronik) som blev nedskrevet af Mattheus Smallegange omkring år 1690. Flagets farver er rødt, hvidt og blåt, tilføjet baggrundsfarven gul i kommunevåbnet.

Den officielle beskrivelsen af flagets farver, forhold og rækkefølge er: ''Flaget består af syv baner, som vertikalt har forholdene 1,1,1,3,1,1,1; h:b er 2:3. Farvernes rækkefølge (ovenfra og nedad): rødt, hvidt, blåt, gult, rødt, hvidt, blåt.

Eksterne henvisninger 

 Kommunens hjemmeside 
 Grundlæggende information om Tholen  
 Turistbureau (Tholen) 
 Tholens kommune arkiv 
 Byband Iława - Tholen  

 
Byer i Zeeland
Kommuner i Zeeland
Øer i Nederlandene
Horten Station

Horten Station (Horten stasjon) var en jernbanestation på Hortenlinjen, der lå i Horten kommune i Norge. Stationen åbnede 7. december 1881 sammen med banen, der forbandt Skoppum Station på Vestfoldbanen med Horten Havn. Banen havde persontrafik indtil 28. maj 1967, mens godstrafikken fortsatte frem til januar 2002. I 2007 blev det besluttet at fjerne sporene og omdanne traceen til vandre- og cykelsti, et arbejde der påbegyndtes året efter.

Stationsbygningen var opført efter tegninger af Balthazar Lange og rummede blandt andet billetsalg, kontorer for stationsmester og toldvæsen, ventesale, restaurant og tjenestebolig for stationsmesteren. Bygningen blev senere revet ned, og ekspeditionen flyttet til pakhuset.

I forbindelse med udbygningen af jernbanen mellem Nykirke og Barkåker på Vestfoldbanen har den norske regering fastslået, at der skal bygges en station i Hortenområdet. En mulighed i den forbindelse er at lægge den i nærheden af den tidligere Borre Station på Hortenlinjen. Området ved den gamle Horten station kommer derimod ikke i betragtning.

Litteratur

Eksterne henvisninger 

 Hortenlinjen - en seiglivet blindtarm  af Sindre Aanonsen. Borre Historielag, Borreminneredaksjonen.

Noter 

Nedlagte jernbanestationer i Norge
Etableret i 1881
Ophørt i 2007
Jernbanestationer i Vestfold
Josh Helman

Josh Helman, født 22. februar 1986 i Adelaide, South Australia, er en australisk skuespiller.
Hans mest kendte rolle er som Lew "Chuckler" Juergens i tv-serien The Pacific.
Han har også medvirket i film som: All My Friends Are Leaving Brisbane (2007) og Animal Kingdom (2010). Han spiller William Stryker i X-Men: Days of Future Past (2014) og X-Men: Apocalypse (2016).

Eksterne henvisninger 
 

Skuespillere fra Australien
William Stryker

William Stryker er en tegneseriefigur fra Marvel Comics. Karakteren er skabt af Chris Claremont og Brent Anderson, og sås for første gang i 1982 i den grafiske roman X-Men: God Loves, Man Kills. William Styker er en superskurk og X-Men's fjende. 

Karakteren optræder også som filmfigur i X2: X-Men United (2003), spillet af Brian Cox. Han spilles af Danny Huston i X-Men Origins: Wolverine (2009). Josh Helman spiller Stryker i X-Men: Days of Future Past (2014) og X-Men: Apocalypse (2016).

Eksterne henvisninger 
William Stryker på Marvel.com
 

Figurer fra Marvel Comics
Filmfigurer
Sophie Turner

Sophie Belinda Jonas (født Turner; født 21. februar 1996) er en britisk skuespillerinde, der er mest kendt for sin rolle som Sansa Stark i HBOs fantasyserie Game of Thrones. Rollen som Sansa Stark fik hende nomineret til en Young Artist Award og Emmy-prisen for bedste kvindelige birolle i en dramaserie.

Tidlige liv 
Turner blev født i Northampton og flyttede til Warwick da hun var to år. Der gik hun på Warwick Prep School til hun var elleve år gammel, og flyttede senere til King's High School. Turner har været et medlem af det lokale teater Playbox Theatre Company siden hun var tre år.

Karriere 
Turner er venner med skuespillerinden Maisie Williams, som spiller Sansa Starks søster Arya Stark. De mødtes til audition til rollerne for Game Of Thrones før de fik rollerne.

Efter at indspillingen af første sæson af Game of Thrones var færdig, adopterede Turner hunden Zunni, som spiller Sansa Starks ulv Lady.

Hun fik sin første rolle i 2011, som Sansa Stark, datter af en mægtig Lord i HBOs fantasy-drama serie Game of Thrones. Det var hendes dramaskolelærer som opfordrede hende til at gå til audition og få rollen. Hun farvede håret fra blondt til rødt til rollen.

I 2013 spillede hun hovedrollen for en indie-thriller-film, Panda Eyes. En film baseret på novellen Another Me skrevet af Cathrine MacPhail. Hun spillede Adeline March i tv-filmen The Thirteenth Tale i 2013, og var med i komediefilmen, Barely Lethal.

Hun indtalte også en kort fortælling skrevet af Lev Grossman i lydbogs-versionen af novellen Dangerous Women, som er skrevet af George R. R. Martin. Fortællingen finder sted i Westeros, i A Song Of Ice And Fire verdenen, mange år før starten af Game of Thrones.

Privat 
Turner begyndte at date Joe Jonas i november 2016. I oktober 2017, annoncerede hun deres forlovelse på Instagram.
De blev gift den 1. maj 2019 i Las Vegas, Nevada.
Turner fødte parrets første barn, datteren Willa, den 22. juli 2020. I sommeren 2022 fik parret endnu en datter. Parret meddelte i september 2023, at de skal skilles.

Udvalgt filmografi

Film 
 X-Men: Apocalypse (2016) – Jean Grey
 X-Men: Dark Phoenix (2019) – Jean Grey

Tv-serier 
 Game of Thrones (2011–19) – Sansa Stark
 The Staircase (2022) – Margaret Ratliff

Referencer

Eksterne henvisninger 

 

Tv-skuespillere fra England
Filmskuespillere fra England
Personer fra Northampton
Young Artist Award

Young Artist Award er en amerikansk udmærkelse som gives til unge udøvere inden for film, teater, TV og musik. 

Prisuddelingen var tidligere kendt som Youth in Film Award frem til år 2000. Prisuddelingen er blevet omtalt som "børne-Oscar" og statuetten ligner også meget på den originale Oscar-statuette. De nominerede tager fint tøj på og går på rød løber før prisuddelingen.

Referancer

Eksterne henvisninger
 Young Artist Awards hos IMDB

Filmpriser
Musikpriser
Film i USA
Rød løber

Rød løber er en rød måtte/ et rødt tæppe som rulles ud, hvor prominente gæster skal gå, særlig brugt til statsoverhoveder, filmstjerner og andre VIP-er. Rød løber er også normalt ved indgangen til hoteller. Rød løber bruges også til at markere åbningen af en ny bygning eller lignende.

Statsoverhoveder
Det er normalt at kongelige, præsidenter, statsministre og andre vigtige repræsentanter fra andres lande ønskes velkommen til et nyt land ved en rød løber fra flyet. Der er normalt også rød løber ind til slot og præsidentpaladser.

Prisuddelinger / modebranchen
Under film-, TV- og musikprisuddelinger er det at vise sig på den røde løber i fint tøj en stor del af selve prisuddelingen. Foran store prisuddelinger som Oscar og Filmfestivalen i Cannes starter tv-sendingerne flere timer før prisuddelingerne begynder for at filme når gæster, prisuddelere og nominerede viser sig på den røde løber. De fleste avisredaktioner trykker også egne reportager fra den røde løber hvor kjoler, smykker, sko og andet tilbehør står i fokus.

Referencer

Film
Mode
VM i landevejscykling – Holdtidskørsel (herrer)

Herrernes holdtidskørsel ved VM i landevejscykling blev for første gang arrangeret ved VM i landevejscykling 1962. Det bestod af landshold med fire ryttere på hvert hold. Efter VM i landevejscykling 1994 blev det taget af programmet. Holdtidskørsel blev genindført ved VM i landevejscykling 2012, men da for kommercielle hold, ikke nationer, med seks ryttere.

Landshold (1962–1994) 

Holdtidskørslen for landshold havde fire ryttere på hvert hold, og ruten var på omkring 100 km.

UCI-hold (2012–) 
Ved VM i landevejscykling 2012 var første gang kommercielle hold (UCI-registrerede hold) fik deltagelse som hold ved VM. Der er seks ryttere pr. hold, og ruten skal i henhold til reglementet ikke være over 60 km. For UCI World Team er det obligatorisk at deltage, og de kan også tjene optil 200 point på UCI World Tour.

Referencer

Eksterne henvisninger 
 Road Cycling World Championships – Men: Team Time Trial

Holdtidskørsel (herrer)
Johannes Rydberg

Johannes (Janne) Robert Rydberg (født 8. november 1854, død 28. december 1919) var en svensk fysiker, der hovedsageligt er kendt for at være bagmanden bag Rydbergs formel fra 1888, som bliver brugt til at forudse bølgelængder fra fotoner (fra lys og anden elektromagnetisk stråling) der udsendes som følge af ændringer af energiniveauet i en elektron i et hydrogenatom.

Den fysiske konstant kaldet Rydbergkonstanten er opkaldt efter ham, og det samme er Rydbergenheden. Exciterede atomer med meget høje værdier af hovedkvantetal, repæsenteret ved n i Rydbergs formel, er kaldet Rydbergatomer. Rydbergs forventning om at spektralstudier kunne hjælpe med en teoretisk forståelse af atomet og dets kemiske egenskaber blev vist i 1913 af Niels Bohr (se hydrogenspektrum). En vigtig spektroskopiske konstant baseret på et hypotetisk atom med uendelig masse er kaldet Rydberg (R) i i hans ære.

Han arbejdede på Lunds Universitet i Sverige hele sin karriere. Månekrateret Rydberg og asteroiden 10506 Rydberg er opkaldt efter ham.

Der findes en pub der afholder aften i hans ære hver onsdag på Institut for Fysik på Lunds Universitet.

Se også 
 Rydbergstof
 Rydbergtilstand
 Rydbergatom

Litteratur 
 Sutton, Mike. “Getting the numbers right – the lonely struggle of Rydberg.” Chemistry World, Vol. 1, No. 7, July 2004.

Referencer 

Ansatte ved Lunds Universitet
Fysikere fra Sverige
Gruppe 11

Gruppe 11 er en gruppe grundstoffer i det periodiske system. Tidligere hed den undergruppe IB. Gruppe 11 er også kendt som "møntmetallerne", da de ikke-radioaktive medlemmer traditionelt anvendes til mønter.

Gruppen tilhører overgangsmetallerne
 Cu kobber (atomnummer 29)
 Ag sølv (atomnummer 47)
 Au guld (atomnummer 79)
 Rg røntgenium (atomnummer 111) - radioaktivt

Billedgalleri 

Periodiske system
VM i landevejscykling – Holdtidskørsel (damer)

Damernes holdtidskørsel ved VM i landevejscykling blev for første gang arrangeret ved VM i landevejscykling 1987. Det bestod af landshold med fire ryttere på hvert hold. Efter VM i landevejscykling 1994 blev det taget af programmet. Holdtidskørsel blev genindført ved VM i landevejscykling 2012, men da for kommercielle hold, ikke nationer, med seks ryttere.

Landshold (1987–1994)

UCI-hold (2012–)

Eksterne henvisninger 
 Road Cycling World Championships – Women: Team Time Trial

Holdtidskørsel (damer)
Japan ved sommer-OL 2016

Japan deltog under Sommer-OL 2016 i Rio de Janeiro som blev arrangeret i perioden 5. august til 21. august 2012.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Fredesdorf

Fredesdorf er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Fredesdorf ligger omkring 8 km sydvest for Bad Segeberg i geesten. Mod nord går bundesstraße B 206 fra Bad Segeberg mod Bad Bramstedt og mod sydøst går B 432 fra Bad Segeberg mod Norderstedt.

Landsbyen ligger i et hede- og moselandskab, oprindeligt domineret af fårehold.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg